༈ ལྷ་སྲས་ད་ལས་རིན་པོ་ཆེས་གསེར་གྱི་བཀའ་འགྱུར་བཞེངས་པའི་དཀར་ཆག་བཞུགས་སོ། །བླ་མ་དང་མགོན་པོ་
འཇམ་པའི་དབྱངས་དབྱེར་མེད་པའི་ཞབས་ལ་ཕྱག་འཚལ་ལོ། །ཐུགས་རྗེའི་ཟླ་བ་སྟོབས་བཅུའི་ཆ་
ཤས་རྫོགས། །སྒྲིབ་གཉིས་རྣམ་དག་དབྱིངས་ན་རྟག་འཆར་ཞིང་། །གསུང་གི་འོད་དཀར་ཕན་བདེ་
ཀུན་དའི་གཉེན། །ཐུབ་དབང་སྨྲ་བའི་ཟླ་བ་ལ་ཕྱག་འཚལ། །སྨྲ་བསམ་ཡུལ་ལས་བརྒལ་བ་དམ་པའི་
དོན༑ ༑ཐ་སྙད་མིང་བརྡས་ཚུར་མཐོང་རྟོག་པའི་ངོར། །ཚུལ་བཞིན་འཆར་བྱེད་ཐབས་མཁས་རྒྱལ་
བའི་གསུང་། །ལུང་རྟོགས་དམ་པའི་ཆོས་ལ་ཕྱག་འཚལ་ལོ། །སྲིད་ཞིའི་མཐའ་ལས་འདས་པའི་
ཚངས་པ་དང་། །རྗེས་སུ་མཐུན་པ་ཐབས་ཤེས་ཟུང་འབྲེལ་ལམ། །ཟབ་ཡངས་ཐུགས་ཀྱི་དཔལ་བེར་
རྟག་འཆང་བ། །རྒྱལ་སྲས་འཕགས་པའི་ཚོགས་ལ་ཕྱག་འཚལ་ལོ། །ཆགས་བཅས་སྤྱོད་པས་ཆགས་
སྡང་དྲུངས་འབྱིན་ཞིང་། །དྲག་གཏུམ་རྣམ་པས་ཞི་བ་བདུད་རྩིའི་དཔྱིད། །སྣོད་རུང་སྣོད་དུ་ཕྱུར་བུར་
སྤུངས་མཛད་པ། །ཡི་དམ་ལྷ་ཚོགས་རྣམས་ལ་ཕྱག་འཚལ་ལོ། །མ་རུངས་ལ་བརྩེ་སྙིང་རྗེ་ངམ་ནག་
ཅིང༑ ༑མཐུ་སྟོབས་དྲག་པོའི་གནམ་ལྕགས་ཆར་འབེབས་ལ། །འཇིགས་རུང་ཧ་ཧའི་དབྱར་རྔས་དགྲ་
བོའི་སྙིང་། །དུམ་བུར་གཏོང་བ་དམ་ཅན་རྒྱ་མཚོར་འདུད། །དམ་པ་དམ་པའི་ཆོས་ལ་སྔོན་གོམས་
པས༑ ༑ནམ་ཡང་བཟང་པོའི་བག་ཆགས་མི་འདོར་བ། །ཧ་རི་ཙན་དན་དྲི་བཟང་ལྷན་ཅིག་བཞིན། །ལྷ་
- 14 -

༄༅། །དཀར་ཆག་སྨོན་ལམ་གྱི་རིམ་པ།
སྲས་ད་ལས་དཔའ་མཛངས་གཏོང་ཕོད་པ། །དབང་བསྒྱུར་ལྷ་ཡི་དབང་ཕྱུག་ཟིལ་གནོན་ཀྱང་། །སྲིད་
པའི་སྐྱེ་འཆི་ཆུ་ཟླ་ལྟར་གཟིགས་ཤིང༌། །འཁོར་པའི་ཕུན་ཚོགས་སྒྱུ་མ་ལྟར་དགོངས་ཏེ། །བཀའ་
འགྱུར་དཀའ་བས་བཞེངས་ཚུལ་མདོར་བསྡུས་གླེང་། །མ་ལུས་ཞིང་གི་བདེ་གཤེགས་མ་ལུས་པ། །མ་
དག་འགྲོ་ལ་རྗེས་བརྩེ་མ་འདྲ་ཡང། །མ་འདྲེས་གསུང་གི་ཆོས་སྟོན་མ་གཏོགས་པ། །མ་སྨད་སྤངས་
རྟོགས་སྤོ་བ་མ་ནུས་པས། །དབང་པོའི་རིམ་པ་ཇི་བཞིན་ལེགས་བཤད་ཆར། །ཇི་སྙེད་ཕབ་པ་མི་
བརྗེད་གཟུངས་ཐོབ་པའི། །རྒྱལ་སྲས་ཉན་ཐོས་རྣམས་ཀྱི་ཐུགས་མཚོར་བསྐྱིལ། །ཕྱི་རབས་གདུལ་
བྱའི་དོན་དུ་གླེགས་བམ་གྱི། །ཟ་མ་ཏོག་ཏུ་བཀོད་པ་ཇི་སྙེད་ལས། །གངས་ཅན་མགོན་པོ་མེས་དབོན་
རྣམ་གསུམ་དང་། །རལ་པ་ཅན་དང་ཁོ་རེ་སྲོང་ངེ་དང་། །བྱང་ཆུབ་འོད་སོགས་ཆོས་ཀྱི་རྒྱལ་པོ་དང་། །
སཾ་བྷོ་ཊ་དང་ཞི་འཚོ་པདྨ་འབྱུང་། །བཻ་རོ་སྐ་ཅོག་རིན་ཆེན་བཟང་པོ་སོགས། །ཆོས་རྒྱལ་ལོ་པཎ་སྔ་
ཕྱིར་བྱོན་རྣམས་ཀྱིས། །ལེགས་སྦྱར་ལྷ་ཡི་སྐད་ལས་བོད་སྐད་དུ། །སྒྲ་དོན་ཇི་བཞིན་བསྒྱུར་བའི་
གླེགས་བམ་གྲངས། །བརྒྱ་དང་བཅུ་གཅིག་གསེར་སྦྱངས་བཙོ་མ་ལས། །ལེགས་པར་བསྒྲུབས་པ་
འདི་དག་འགྲོ་རྣམས་ལ། །བླང་དོར་སྟོན་པ་རྒྱལ་བ་ཉིད་དང་མཚུངས། །སྔོན་དང་ཕྱི་མཐའ་མི་མངོན་
སྡུག་བསྔལ་གསུམ་གྱི་རྒྱ་མཚོ་ཆེ། །བསོད་ནམས་བསོད་ནམས་མིན་དང་མི་གཡོའི་ལས་ཀྱི་རླབས་
འཁྲུགས་ཤིང་། །ལྟ་བ་ལྔ་དང་ལྟ་མིན་ལྔ་ཡི་ཉོན་མོངས་འཛིན་ཁྲིའི་གནས་གྱུར་པ། །འདི་ཉིད་
འཇོམས་ལ་དུས་མཐའི་བཅུ་གཉིས་བདག་པོ་བདུན་དང་མཉམ། །མངོན་མཐོ་ངེས་ལེགས་འབྲས་བུ་
སྨིན་ཅིང་སྲིད་པའི་འདམ་སྐེམས་རྨོངས་པའི་མུན་སེལ་བ། །མཐིང་ཤོག་འཆི་མེད་ལམ་དུ་མིང་ཚིག་ཡི་
གེའི་ཕྲེང་བ་འཛམ་བུ་ཆུ་གསེར་ནི། །སྟོན་དུས་གོ་འབྱེད་དབྱིངས་ན་རབ་གསལ་རྒྱུ་སྐར་ཚོགས་རྣམས་
སྐྱེངས་པར་བྱེད་པ་བཞིན། །འོན་ཏེ་ལྷ་སྲས་ད་ལས་མཐུ་ཡི་ཉིན་བྱེད་བྱེ་བ་སྲིད་འདིར་ཤར་རམ་སྙམ། །
ཉན་རང་བྱང་སེམས་བདེ་གཤེགས་ཀྱི། །རྒྱུ་དང་འབྲས་བུའི་ཕུན་ཚོགས་ཀུན། །དམ་པའི་ཆོས་ལས་
བྱུང་བའི་ཕྱིར། །བསོད་ནམས་གསོག་པའི་ཞིང་གཞན་ལས། །དམ་ཆོས་ཁོ་ན་ལྷག་པར་གསུངས། །
རྒྱ་ཆེ་གྲངས་མང་བསོད་ནམས་ལ། །རྟག་ཏུ་གུས་པའི་མི་རྣམས་ཀྱི། །ལེགས་གསུང་ཕུན་ཚོགས་
དཔལ་ཀུན་དངོས། །གནས་འདི་ཕྲ་མཛངས་ཞིབ་མོའི་བློས། །མཁྱེན་པ་ད་ལས་བཱ་དུར་ཞེས། །ས་ལ་
གནས་པའི་ཚངས་པའི་སྲས། །ཞྭ་སེར་བསྟན་པའི་སྦྱིན་བདག་དེས། །རང་གཞན་གཏན་དུ་བདེ་སྐྱིད་
གཞི༑ ༑ལུང་རྟོགས་བསྟན་པ་འཇིག་རྟེན་ན། །བཤད་དང་སྒྲུབ་པ་དར་རྒྱས་ཆེ། །གསེར་སྦྱངས་བཙོ་
- 15 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༣༽ ་
མའི་བཀའ་འགྱུར་བཞེངས། །བསྟན་དང་འགྲོ་ལ་ཕན་འགྱུར་ན། །ཉིད་ཀྱི་སྲོག་ལའང་མི་གཟིགས་
པས༑ ༑ལོངས་སྤྱོད་སྒྱུ་མའི་ནོར་རྫ་ས་ལ། །སྙིང་པོ་ལེན་ལ་དཔའ་བའི་བློས། །ས་སྙིང་སྲང་བརྒྱ་རྫུ་
འཕྲུལ་གྱི། །ཤུགས་འཆང་རྟ་མཆོག་ཉིས་བརྒྱ་སོགས། །སྣ་ཚོགས་དངོས་ཆས་ཕངས་མེད་མཛད། །
ཡབ་རྗེ་ཆོས་ཀྱི་རྒྱལ་པོ་ནས། །ས་ལེ་སྦྲམ་ནི་སྲང་སུམ་བརྒྱ། །བརྒྱད་ཅུ་གྱ་བཞི་ཞོ་དྲུག་བཅས། །ལྷ་
སྲས་གུང་ནས་ས་སྙིང་སྲང་། །ལྔ་བཅུ་རྩ་གསུམ་ལེགས་པར་ཕུལ། །ཞབས་དྲུང་བདེ་ལྡན་གསེར་སྲང་
དྲུག ༑སྐུ་ཚ་པ་སངས་གསེར་སྲང་ལྔ། །ལ་མོ་ཆོས་རྗེས་གསེར་སྲང་གསུམ། །ཨེར་ཀེ་ཐའི་ཇིས་
གསེར་སྲང་ལྔ། །དེ་དག་སོ་སོས་སྟོན་མོ་འགྱེད། །ལྷག་བསམ་དག་པས་ལེགས་པར་བསྒྲུབས། །ཤིང་
བྱི་ཟླ་བ་གསུམ་པའི་ཚེས་བརྒྱད་ནས། །དབུ་བཙུགས་དོ་དམ་མངའ་བདག་དགེ་སློང་དང་། །ལྷ་ལུང་
རྩེ་བ་མི་འགྱུར་རྣམས་ཀྱིས་མཛད། །བྲིས་པ་ཞུས་དག་བཅས་པས་ལས་རྒྱུན་ནི། །ཟླ་གཅིག་ཞག་པོ་
ཉེར་ལྔའི་ཁོངས་སུ་གྲུབ། །གསེར་འདུལ་ཕུར་པ་བཅས་པས་ཟླ་བ་གསུམ། །དབུ་ལྷའི་བྲིས་པས་
ལས་ཡུན་ཟླ་བ་གཅིག །ཤོག་ལས་ཡུན་ལ་ཟླ་བ་གསུམ་སོང་ཞིང་། །ཞལ་ཁེབས་གདོང་དར་ཚེམ་བུ་
ཞག་པོ་བཅུ། །གླེགས་ཤིང་གདོང་རྐོས་ལས་ལ་ཞག་པོ་བཅུ། །དེ་ལྟར་བྲིས་པ་མགོ་མི་ལས་བྱེད་དང་། །
ཞུས་དག་དགེ་བཤེས་རྣམས་ཀྱི་ཕོགས་ཡོན་དང་། །སྟོན་མོ་གནང་སྦྱིན་ཤོག་བུ་ཚོན་སྣ་དང་། །ཞལ་
ཁེབས་རྒྱབ་སྦྱར་གདོང་དར་རྣམས་ཀྱི་རྒྱུ། །གོས་དར་ཇ་མར་འབྲུ་རིགས་ལ་སོགས་དང་། །གསེར་
དངུལ་བཏུལ་མ་ཆོས་ཐག་གླེགས་ཤིང་སོགས། །གོང་ཐང་དངུལ་དུ་བརྩིས་པར་དངུལ་སྲང་ནི། །ཁྲི་
ཕྲག་གཅིག་དང་ཆིག་སྟོང་སུམ་བརྒྱ་དང་། །བཅུ་ཕྲག་བདུན་དང་བརྒྱད་ཀྱིས་ལྷག་པ་སོང་། །དེ་ལྟར་
ཞིང་མཆོག་ཡོན་ཏན་མཐའ་ཡས་ལ། །ལ་ལས་དང་བས་བལྟ་དང་ཀློག་པ་ཀུན། །ཀུན་མཁྱེན་སྐྱོབ་པ་
ཉིད་གཟིགས་ཐོབ་པར་ངེས། །ངེས་ཤེས་བརྟན་པོས་བཀུར་སྟིས་སྨོས་ཅི་དགོས། །མཁྱེན་བརྩེའི་ཀློང་
ཡངས་རྒྱ་མཚོ་ལྟར་ཟབ་ཅིང་། །དཔའ་བའི་ཐུགས་བརྟན་རི་དབང་ལྷུན་པོ་འདྲ། །མཆོག་གསུམ་ཡབ་
ཡུམ་དག་ལ་བྲན་ལྟར་གུས། །ད་ལས་བཱ་དུར་དའི་ཆིང་དོན་ལྡན་པས། །འདིར་འབད་བསོད་ནམས་
ནམ་མཁའ་མཉམ་པ་དང་། །གཞན་ཡང་བགྱིས་དང་བགྱིད་འགྱུར་ལེགས་བྱས་མཐུས། །འགྲོ་ལ་
ཕན་བདེ་འབྱུང་བའི་སྒོ་གཅིག་པུ། །ཐུབ་བསྟན་རིན་ཆེན་ཕྱོགས་མཐར་རྒྱས་པར་ཤོག །ལྟ་སྒོམ་སྤྱོད་
པ་མདོ་རྒྱུད་ཇི་བཞིན་དུ། །ཉམས་སུ་ལེན་ཅིང་གཞན་ལ་སྤེལ་མཁས་པ། །བསྟན་པའི་བདག་པོ་རྒྱལ་
བ་ཡབ་སྲས་སོགས། །སྐུ་ཚེ་བརྟན་ཞིང་འཕྲིན་ལས་རྒྱས་གྱུར་ཅིག །ངེས་འབྱུང་ཚུལ་ཁྲིམས་གསེར་
- 16 -

༄༅། །དཀར་ཆག་སྨོན་ལམ་གྱི་རིམ་པ། །༼ནོ༽
གྱི་ས་གཞི་ལ། །གནས་བཅས་འཆད་རྩོད་རྩོམ་པའི་བང་རིམ་ཅན། །འཕགས་པའི་ནོར་བདུན་འཆི་
མེད་ཚོགས་ཀྱི་གནས། །དགེ་འདུན་སྡེ་རྣམས་བཤད་སྒྲུབ་འཕེལ་བར་ཤོག །བསྟན་དང་འགྲོ་བ་
ཕྱོགས་རིས་མེད་པ་ལ། །གཅིག་ཏུ་ཕན་མཛད་འཇམ་དབྱངས་གོང་མ་སོགས། །མཐའ་དབུས་བསྟན་
པའི་སྦྱིན་བདག་ཆེན་པོ་རྣམས། །ཐུགས་མཐུན་སྐུ་ཚེ་ཆབ་སྲིད་བརྟན་གྱུར་ཅིག །ཁྱད་པར་གངས་
ཅན་ས་ཡི་ཐིག་ལེ་མཆོག །ཕྱོགས་ལས་རྣམ་རྒྱལ་དགའ་ལྡན་ཕོ་བྲང་འདིར། །ཆོས་ཀྱི་རྒྱལ་པོ་ཕོ་ལྷ་
བསོད་ནམས་མཚན། །ཡབ་སྲས་ཞབས་ཟུང་རྡོ་རྗེ་ལྟར་བརྟན་ཤོག །ཡབ་རྗེ་མིག་སྟོང་ལྡན་པའི་
རིགས་ཀྱི་སྲས། །མཆེད་གཉིས་སྲས་དང་ཚ་བོར་བཅས་པས་ཀྱང་། །ཡབ་མེས་མཛད་པ་ལས་ཀྱང་
ཆེས་ལྷག་པའི། །ཆོས་སྲིད་མཛད་པས་སྲིད་གསུམ་དབང་བསྒྱུར་ཤོག །འཇིག་རྟེན་སྤྱི་དང་ཁྱད་པར་
བསིལ་ལྗོངས་འདིར། །ནད་རིམས་འཁྲུག་རྩོད་མུ་གེ་མེད་པ་དང་། །ནོར་འབྲུ་དབང་ཕྱུག་ཚེ་དང་
རིགས་བརྒྱུད་འཕེལ། །བསམ་སྦྱོར་དགེ་བས་དུས་རྣམས་འདའ་བར་ཤོག །རྒྱལ་བའི་བཀའ་འགྱུར་
རིན་ཆེན་འདི་ཉིད་ལ། །བསམ་སྦྱོར་དངོས་པོས་འབྲེལ་པ་ཐོགས་པ་དང་། །མཁའ་མཉམ་རྒྱུད་ལྔའི་
འགྲོ་བ་མ་ལུས་པ། །ལོག་པར་ལྟུང་བ་རྣམས་སུ་མི་སྐྱེ་ཞིང་། །ཐེག་མཆོག་འཁོར་ལོ་བཞི་ལྡན་ཐོབ་
པར་ཤོག །དེ་ཚེ་དཀར་ནག་ལས་འབྲས་ཕྲ་ཟབ་གནད། །ཇི་བཞིན་ཤེས་པའི་དྲན་ཤེས་བརྟན་པོ་
ཡིས༑ ༑རབ་རྨོངས་ལས་བྱུང་སྲེད་པའི་ནད་འཇོམས་པ། །མི་ལྡོག་བརྩོན་འགྲུས་བརྟན་པོ་རྩོམ་པར་
ཤོག ༑ཉེར་ལེན་ཕུང་པོ་མི་རྟག་གཞན་དབང་ཅན། །རྟག་བརྟན་རང་དབང་འཛིན་པའི་འཇིག་ལྟ་དང་། །
རང་དོན་གཙོ་བོར་འཛིན་པའི་སྙིང་གི་ནད། །ཐབས་ཤེས་ཟུང་འབྲེལ་སྨན་གྱིས་འཇོམས་པར་ཤོག །
ལས་ཉོན་སྒྱུ་མས་སྤྲུལ་བའི་སྣོད་བཅུད་ལ། །ཀུན་རྨོངས་སྐྱུ་མ་མཁན་གྱི་སྲོག་གི་གཤེད།
བྲལ་ཤེས་རབ་རལ་གྲིས་བཅད་པའི་ཁྲག །ལྷན་སྐྱེས་བདེ་སྟོང་བདུད་རྩིར་རྟག་རོལ་ཤོག
སྔགས་དགོངས་འགྲེལ་ཀུན་གྱི་ཡང་སྙིང་ནོར། །ཚུལ་ཁྲིམས་ཏིང་འཛིན་ཤེས་རབ་ཡོངས་དག་ལམ། །
གཅིག་གྲོགས་གཅིག་ཏུ་ཤར་བའི་ཉམས་ལེན་གྱིས། །དབང་ཕྱུག་གཟུགས་བཟང་བཅོམ་ལྡན་འདས་
ཐོབ་ཤོག །སླུ་མེད་མཆོག་གསུམ་བདེན་པའི་བྱིན་རླབས་དང་། །ཡེ་ཤེས་སྤྱན་ལྡན་སྲུང་མའི་འཕྲིན་
ལས་དང་། །ལྷ་སྲས་ད་ལས་ལྷག་བསམ་རྣམ་དག་མཐུས། །ཇི་ལྟར་སྨོན་པ་དེ་ལྟར་འགྲུབ་གྱུར་ཅིག །
ལྷ་མིའི་བསོད་ནམས་ཞིང་མཆོག་བཀའ་འགྱུར་འདི། །གང་དུ་བཞུགས་དེར་མཆོད་ཚོགས་རྒྱས་པ་
དང༑ ༑ཕུན་ཚོགས་དཔལ་འབྱོར་དབྱར་མཚོ་ལྟར་འཕེལ་ཞིང་། །དོན་གཉིས་ལྷུན་གྱིས་གྲུབ་པའི་
།མཐའ་
།མདོ་
- 17 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༣༽
བཀྲ་ཤིས་ཤོག །
ཅེས་ལྷ་སྲས་ད་ལས་བཱ་དུར་དའི་ཆིང་རིན་པོ་ཆེས། ༧བཀའ་འགྱུར་རིན་པོ་ཆེ་གསེར་འབའ་ཞིག་ལས་བཞེངས་པའི་
དཀར་ཆག་དང་འདོད་གསོལ་འདི་ལྟ་བུ་ཞིག་བྲིས་ཞེས་ས་སྐྱོང་ཆོས་ཀྱི་རྒྱལ་པོ་ཇུན་ཝང་ཕོ་ལྷ་བསོད་ནམས་སྟོབས་རྒྱས་ཀྱིས་
བཀའ་གནང་བ་ལྟར་ཕུར་བུ་ལྕོག་གི་རི་ཁྲོད་པ་ངག་དབང་བྱམས་པས་སྤྲོ་བཞིན་བྲིས་པ་དགེ་ལེགས་འཕེལ།། །།